**OBČINA ŠKOFJA LOKA**

**Mestni trg 15**

**4220 Škofja Loka**

Matična številka: 5883318000

ID za DDV: SI18947271

ki jo zastopa župan Tine RADINJA (v nadaljevanju: naročnik)

in

**«Prijavitelj»**

**«Naslov»**

Matična številka: «Matična\_št»

Davčna številka: «DŠ»

ki ga zastopa «Direktorodgovorni\_» (v nadaljevanju: izvajalec),

sklepata naslednjo

**P O G O D B O**

**o sofinanciranju programov mladinskih organizacij ter projektov za otroke in mladino v občini Škofja Loka v letih 2025 in 2026**

(št. 024-0004/2025)

**1. člen**

**UVODNA DOLOČBA**

Pogodbeni stranki ugotavljata, da:

* je naročnik na spletni strani Občine Škofja Loka objavil Dodatni javni razpis za neporabljena sredstva za sofinanciranje programov mladinskih organizacij ter projektov za otroke in mladino v občini Škofja Loka v letih 2025 in 2026;
* je izvajalec pravočasno in pravilno posredoval popolno prijavo na javni razpis in da prijava izpolnjuje pogoje razpisa;
* je naročnik na osnovi določil javnega razpisa z dokončno odločbo, št. \_\_\_\_\_, izdano dne \_\_\_\_\_, izbral program oziroma projekt izvajalca;
* so sredstva za sofinanciranje programa oziroma projekta izvajalca predvidena v proračunu naročnika za leto 2025 na proračunski postavki 4018030 - Programi za mlade in v proračunu naročnika za leto 2026 na proračunski postavki 4018030 - Programi za mlade;
* sklepata to pogodbo z namenom ureditve medsebojnih razmerij.

**2. člen**

**PREDMET POGODBE**

Predmet te pogodbe je sofinanciranje naslednjega programa oziroma projekta:

SKLOP 1 - PROGRAM MLADINSKIH ORGANIZACIJ

|  |  |
| --- | --- |
| Leto 2025: | Leto 2026: |
| «Program\_1\_» | |

*ali*

SKLOP 2 – PROJEKT ZA OTROKE IN MLADINO

|  |  |
| --- | --- |
| Leto 2025: | Leto 2026: |
| «Program\_1\_» | «Program\_1\_» |
| «Program\_1\_» | «Program\_1\_» |

Podrobnejši pregled vsebine, ciljev in obsega programa oziroma projektov, ki jih bo naročnik v letih 2025 in 2026 sofinanciral izvajalcu, je razviden iz prijave prijavitelja in poročila o izvedbi projekta.

V prvem odstavku tega člena navedeni sofinancirani program oziroma projekti morajo biti realizirani od 1. 1. 2025 do 31. 12. 2025 za leto 2025 in od 1. 1. 2026 do 31. 12. 2026 za leto 2026, v skladu z navedenimi cilji in pričakovanimi dosežki izvajalca, navedenimi v prijavnem obrazcu javnega razpisa.

**3. člen**

**OBVEZNOST IZVAJALCA**

Izvajalec se zavezuje,

* da bo program oziroma projekt, ki je predmet te pogodbe, izvajal strokovno in kakovostno ter v skladu s svojo prijavo na javni razpis, ki je sestavni del te pogodbe;
* da bo naročniku dovolil, da hrani, obdeluje in razkriva podatke v zvezi z dodeljenimi sredstvi iz te pogodbe ter da jih uporablja za namene obveščanja in informiranja;
* da bo pri objavah in predstavitvah programa oz. projekta iz te pogodbe oz. pri vseh drugih oblikah javnega nastopanja in izdajanja publikacije, promocijskega in drugega informativnega gradiva v zvezi z njim, navedel, da je njegovo izvajanje sofinancirala Občina Škofja Loka;
* da bo o programu oziroma projektu naročniku in njegovim pooblaščencem dajal pojasnila o poteku projekta.

Izvajalec ne sme prenesti pravic in obveznosti iz te pogodbe na tretjo osebo brez pisnega soglasja naročnika.

**4. člen**

**VIŠINA SREDSTEV**

Ocenjena vrednost programa oziroma projekta iz 2. člena te pogodbe je «Ocenjena\_vrednost» EUR za leto 2025 in je «Ocenjena\_vrednost» EUR za leto 2026.

Naročnik bo za prijavljeni program oziroma projekt izvajalca iz 2. člena te pogodbe prispevala sredstva v višini:

za leto 2025: «Dodeljeno\_2025» EUR;

za leto 2026: «Dodeljeno\_2026» EUR.

V prejšnjem odstavku navedeni zneski vključujejo tudi znesek DDV.

V primeru, da bodo končni stroški izvedbe programa oziroma projekta nižji od ocenjene vrednosti, se delež sofinanciranja naročnika sorazmerno zmanjša, kar pogodbenika določita s pisnim dodatkom k tej pogodbi.

Pogodbena sredstva za leto 2025 mora izvajalec porabiti do 31. 12. 2025; pogodbena sredstva za leto 2026 pa do 31. 12. 2026.

Pogodbeni stranki se strinjata, da se višina sredstev, opredeljenih s to pogodbo, lahko zaradi potreb oziroma sprememb občinskega proračuna ali nerealiziranih projektov spremeni. V zvezi z vsako spremembo višine sredstev sofinanciranja bosta pogodbeni stranki sklenili aneks k tej pogodbi.

**5. člen**

**NAČIN IZPLAČEVANJA SREDSTEV**

Na podlagi prvega odstavka 33. člena Zakona o izvrševanju proračunov Republike Slovenije za leti 2025 in 2026 (ZIPRS2526; Uradni list RS, št. 104/24, 17/25 – ZFO-1E in 32/25 – ZJU-1) se izvajalcu lahko odobri predplačilo:

* do višine 30 odstotkov predvidenih pogodbenih obveznosti za sofinanciranje dejavnosti, programov in projektov pod pogojem, da je prejemnik oseba zasebnega prava ter je ustanovljena in deluje kot društvo, zasebni zavod ali ustanova oziroma za sofinanciranje programov in projektov, če je prejemnik oseba javnega prava ter je ustanovljena in deluje kot javni zavod, javni sklad, samoupravne narodne skupnosti ali zbornica, ki izvaja javna pooblastila po zakonu;
* do višine 70 odstotkov predvidenih pogodbenih obveznosti za sofinanciranje dejavnosti, programov in projektov pod pogojem, da je prejemnik oseba zasebnega prava ter je ustanovljena in deluje kot društvo, zasebni zavod ali ustanova, če pogodbena vrednost ne preseže 30.000 eurov in če se pogodbene obveznosti v celoti izvedejo v tekočem letu.

Če izvajalec želi koristiti možnost predplačila, mora po podpisu pogodbe naročniku poslati zahtevek za izplačilo predplačila.

V primeru iz 1. točke prvega odstavka tega člena mora izvajalec naročniku najkasneje v 180 dneh po prejemu predplačila posredovati dokazila o upravičeni porabi sredstev. V primeru, da tega ne stori, se izvajalcu do predložitve dokazil, ki izkazujejo upravičenost porabe sredstev, zadržijo nadaljnja izplačila iz proračuna. Izvajalec lahko po predložitvi dokazil o upravičeni porabi vseh sredstev, ki jih je prejel s predplačilom, in odobritvi dokazil s strani naročnika, zaprosi za novo predplačilo, za katero veljajo pogoji iz tega člena.

V primeru iz 2. točke prvega odstavka tega člena mora izvajalec naročniku posredovati dokazila o upravičeni porabi sredstev po zaključku izvedbe pogodbenih obveznosti, skupaj s končnim poročilom. Preostanek sredstev se izvajalcu izplača na podlagi odobrenega končnega poročila o izvedenih programih oz. projektih v roku 30 dni po izstavljenem in odobrenem končnem poročilu, ki mora biti napisano v skladu z določili 6. člena te pogodbe.

Naročnik bo finančna sredstva, določena v 4. členu te pogodbe, izplačal izvajalcu iz proračunske postavke 4018030 na transakcijski račun izvajalca, štev.: «TRR\_in\_Banka» odprt pri banki «TRR\_in\_Banka», v roku 30 dni po prejemu zahtevka za predplačilo oziroma po odobritvi poročila o izvedenih projektih, določenega v 6. členu te pogodbe.

**6. člen**

**POROČILO O IZVEDENIH PROGRAMIH ali PROJEKTIH**

Izvajalec se v skladu s to pogodbo zavezuje, da bo naročniku do roka posredoval v celoti izpolnjeno zaključno vsebinsko in finančno. Poročilo mora biti predloženo na predpisanem obrazcu, ki je dostopen na spletni strani občine.

Izvajalec mora za znesek sofinanciranja programa oziroma projekta od naročnika ob vsebinskem in finančnem poročilu predložiti fotokopije računov. Računi se morajo glasiti na izvajalca, iz njih pa mora biti razvidna poraba sredstev. Če vsebinsko utemeljujejo nastale stroške, lahko račune nadomeščajo ali dopolnjujejo tudi druge knjigovodske listine. Samo dejansko nastali stroški v času trajanja projekta, se štejejo za upravičene za sofinanciranje.

Neupravičeni stroški izvedbe projekta vedno predstavljajo breme, ki ga nosi prejemnik. Da so stroški v okviru projekta upravičeni:

* morajo biti s programom oziroma projektom neposredno povezani, nujno potrebni za njegovo uspešno izvajanje in v skladu s cilji projekta;
* morajo biti opredeljeni v prijavi prejemnika, pripoznani v skladu s skrbnostjo dobrega gospodarja in biti v skladu z načeli dobrega finančnega poslovanje, zlasti glede cenovne primernosti in stroškovne učinkovitosti;
* morajo nastati vobdobju porabe sredstev;
* morajo temeljiti na verodostojnih knjigovodskih in drugih listinah;
* morajo biti prepoznavni in preverljivi;
* niso bili in ne bodo financirani od drugih sofinancerjev projekta.

Izvajalec lahko največ do višine 50 odstotkov odobrenih sredstev porabo opravičuje s predloženim poročilom o opravljenem prostovoljskem delu, katerega vrednost se preračuna skladno z Zakonom o prostovoljstvu. Poročilo mora vsebovati vodeno evidenco opravljanja prostovoljskega dela posameznih prostovoljcev po mesecih.

Rok za predložitev končnega poročila za izvedene programe v letu 2025 je 20. 11. 2025 oziroma 20. 11. 2026 za leto 2026.

Projekt za leto 2025 je ena zaključena celota, zato je potrebno oddati končno poročilo najkasneje do 15. 11. 2025.

Projekt za leto 2026 je druga zaključena celota, zato je potrebno oddati končno poročilo najkasneje do 15. 11. 2026.

Če do omenjenega roka poročilo ni predloženo, se šteje, da prijavljeni projekti niso bili izvedeni, zato se odobrena sredstva ne nakažejo. Rok za oddajo delnega ali zaključnega poročila se lahko spremeni samo na podlagi prehodnega soglasja naročnika ob pisno utemeljenem razlogu izvajalca.

V primeru, da izvajalec izvaja program oziroma projekte po tem datumu, je dolžan v poročilu to navesti in predložiti dokazila o nameravani izvedbi, to pa so: plakati, vabila, programski listi, ipd. Rok za poročanje in predložitev dokazil se podaljša do 15. 1. 2026 oziroma do 15. 1. 2027.

Če naročnik ugotovi, da je potrebno poročilo izvajalca dopolniti oziroma spremeniti, določi izvajalcu primeren rok, v katerem mora izvajalec predložiti dopolnjeno oziroma spremenjeno poročilo.

Če izvajalec ne predloži dopolnjenega oziroma spremenjenega poročila v zahtevanem roku oziroma le-to še vedno ni ustrezno, sofinancer lahko odstopi od pogodbe. V tem primeru je izvajalec dolžan povrniti sofinancerju vsa prejeta sredstva, skupaj z zakonitimi zamudnimi obrestmi od dneva izplačila sredstev do dneva vračila.

**7. člen**

**PREPOVED NENAMENSKE RABE SREDSTEV**

Sredstva, ki jih prejme izvajalec po tej pogodbi, so strogo namenska in jih sme izvajalec uporabiti izključno za izvajanje programa ali projekta, določenega v 2. členu te pogodbe.

V primeru, da izvajalec sredstev ne bo porabil v skladu s to pogodbo oz. odobrenim projektom, je dolžan naročniku v roku 30 dni od zahteve za vračilo danih sredstev, le-ta vrniti skupaj z zakonitimi zamudnimi obrestmi od dneva izplačila sredstev do dneva vračila.

Za namensko uporabo sredstev je odgovoren izvajalec projekta oziroma njegova odgovorna oseba.

**8. člen**

**NADZOR NAD IZVAJANJEM**

Nadzor nad izvajanjem predmeta te pogodbe in namensko porabo proračunskih sredstev izvaja Oddelek za družbene dejavnosti naročnika V ta namen lahko pooblaščena oseba občine od izvajalca kadarkoli zahteva pisna poročila in dokazila o porabi sredstev, pregleda dokumentacijo izvajalca ugotavlja skladnost izvedenega predmeta pogodbe s to pogodbo, ugotavlja smotrnost porabe sredstev za doseganje namena in ciljev po tej pogodbi ter kadarkoli opravi napovedan ali nenapovedan ogled izvajanja programa, določenega v 2. členu te pogodbe.

**9. člen**

**RAZVEZA OZIROMA RAZVELJAVITEV**

Če se ugotovi, da izvajalec kakorkoli krši določila te pogodbe (kot npr. zaviranje izvajanja dogovorjenih ukrepov za nadzor, kršitev namena dodelitve sredstev, kršitev dolžnosti obveščanja ipd.) ali ne ravna po predloženem programu ali zaradi nerealiziranega programa oziroma zaradi kakršnegakoli drugega razloga sredstev ne porabi, naročnik opozori izvajalca na kršitve ter v primernem roku zahteva njihovo odpravo.

Če izvajalec kljub poprejšnjemu opozorilu še vedno krši določila te pogodbe, lahko naročnik pogodbo razveže, pri čemer mora izvajalec morebitna že nakazana sredstva po tej pogodbi naročniku vrniti v roku 30 dni od dne prejema zahtevka naročnika, skupaj s pripadajočimi zakonitimi zamudnimi obrestmi, ki tečejo od dne prejema do dne vračila.

Naročnik lahko to pogodbo razveže tudi v primeru, da se ugotovi, da so bila izvajalcu dodeljena sredstva na podlagi izvajalčevih lažnih ali nepopolnih dokazil. V tem primeru mora izvajalec morebitna že nakazana sredstva po tej pogodbi naročniku vrniti v roku 30 dni od dne prejema zahtevka naročnika, skupaj s pripadajočimi zakonitimi zamudnimi obrestmi, ki tečejo od dne prejema do dne vračila.

Izvajalec, ki nenamensko koristi pogodbena sredstva ali drugače grobo krši pogodbena določila, ne more kandidirati za sredstva na naslednjem tovrstnem javnem razpisu.

Vsaka pogodbena stranka ima pravico do razveze oziroma razveljavitve te pogodbe tudi v skladu z določili veljavnega Obligacijskega zakonika.

**10. člen**

**DOLŽNOST OBVEŠČANJA**

Pogodbeni stranki se morata medsebojno pravilno in popolno obveščati o razlogih, ki so kakorkoli pomembni za izvajanje te pogodbe, takoj ko je to mogoče.

**11. člen**

**PROTIKORUPCIJSKA KLAVZULA**

Pogodba, pri kateri kdo v imenu in na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

1. pridobitev posla ali

2. za sklenitev posla pod ugodnejšimi pogoji ali

3. za opustitev dolžnega nadzora nad izvajanjem pogodbenih obveznosti ali

4. za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku;

je nična.

**12. člen**

**ODGOVORNE OSEBE**

Za uresničevanje obveznosti iz te pogodbe skrbi:

- na strani izvajalca: «Direktorodgovorni\_» in

- na strani naročnika: Nina Slana, višja svetovalka za družbene dejavnosti.

V imenu naročnika ima skrbnik pogodbe pravico:

* izvajati nadzor nad izpolnjevanjem pogodbenih obveznosti,
* izvajati nadzor nad namensko porabo proračunskih sredstev,
* kadarkoli zahtevati vpogled v vsakršno dokumentacijo, povezano z izvajanjem programa oziroma projekta,
* ugotavljati skladnost izvedenega programa oz. projekta s to pogodbo in
* ugotavljati smotrnost uporabe sredstev za doseganje namena in ciljev iz te pogodbe,

izvajalec pa mu je dolžan to omogočiti.

**13. člen**

**PISNOST POGODBE**

Pisna oblika je pogoj za veljavnost te pogodbe. Vsi kasnejši dogovori, ki pomenijo dopolnitve ali spremembe te pogodbe, morajo biti v pisni obliki.

**14. člen**

**SPORAZUMNO REŠEVANJE SPOROV**

Pogodbeni stranki sta soglasni, da bosta morebitne spore reševali sporazumno, v kolikor pa to ne bo mogoče, je za reševanje nujnih sporov pristojno Okrajno sodišče v Škofji Loki oziroma Okrožno sodišče v Kranju.

**15. člen**

**VELJAVNOST POGODBE**

Pogodba začne veljati, ko jo podpišeta predstavnika obeh pogodbenih strank.

**16. člen**

**KONČNA DOLOČBA**

Pogodbeni roki so bistvena sestavina te pogodbe.

Za vse, kar se pogodbeni stranki nista dogovorili ali s to pogodbo drugače določili, veljajo določila iz veljavnega Obligacijskega zakonika.

Pogodba je sestavljena v dveh enakih izvodih, od katerih prejme izvajalec en izvod in enega naročnik.

V Škofji Loki, dne \_\_\_\_\_\_\_\_\_\_\_\_\_ V \_\_\_\_\_\_\_\_\_\_\_\_\_\_, dne \_\_\_\_\_\_\_\_\_

**NAROČNIK: IZVAJALEC:**

|  |  |
| --- | --- |
| **Občina Škofja Loka** | **«Prijavitelj»** |
| **Tine RADINJA** | **«Direktorodgovorni\_»** |
| **Župan** |  |